   ممبئي (ويب ڊيسڪ) بالي ووڊ جو مسٽر پرفيڪشنسٽ عامر خان به ڪورونا وائرس جو شڪار ٿي ويو. عامر خان جي ترجمان تصديق ڪئي ته اداڪار جي ڪورونا ٽيسٽ هاڪاري آئي آهي، جنهن کانپوءِ هن پاڻ کي گهر ۾ قرنطينه ڪري ڇڏيو آهي. ترجمان موجب عامر خان جي حالت بهتر آهي ۽ سمورن احتياطي اپائن تي عمل ڪري رهيو آهي. سندس چوڻ هو ته گذريل ڪجهه ڏينهن دوران جيڪي عامر خان سان رابطي ۾ رهيا، اهي به پنهنجي ڪورونا ٽيسٽ ڪرائن. ترجمان عامر خان لاءِ نيڪ خواهشن تي مداحن جا ٿورا پڻ مڃيا.